Plan veprimi nga dy organizata të njohura në luftën kundër Sidës
Plani kërkon shtimin e fondeve dhe përpjekjeve për të prodhuar edhe vaksina për parandalimin e infeksioneve
Dy organizata të mirënjohura në luftën kundër Sidës kanë nxjerrë një raport të ri ku parashtrojnë planin e tyre për t’i dhënë fund epidemisë së HIV/ Sidës. Raporti publikohet në prag të Konferencës së 19 Ndërkombëtare për Sidën në Uashington. Korrespondenti Joe De Capua njofton. Shoqata AVAC dhe Foundacioni për Kërkime mbi Sidën, AMFAR kanë publikuar Axhendën e Veprimit për t’i dhënë fund Sidës. Dokumentin përfshin një ndërthurje objektivash afat-shkurtra dhe afat-gjata. Mitchell Warren është drejtor ekzekutiv i shoqatës AVAC, të njohur më parë si Koalicioni i Fushatës për Vaksinë kundër Sidës. Kërkimet shkencore përfshijnë përpjekjet për të provuar se ilaçet anti-retrovirale të shërbejnë jo vetëm për të shpëtuar dhe zgjatur jetën e pacientit, por mbi të gjitha për të parandalur infeksionin. Studimet e fundit tregojnë se prodhimi i një vaksine është i realizueshëm. Axhenda e veprimit veçon vullnetin për të marrë vendime të vështira si esencial në këtë proces: Ndër hapat e tjerë përfshihen “mobilizimi i burimeve të mjaftueshme dhe të qëndrueshme” për të garantuar që lufta kundër epidemisë do të fuqizohet. Zoti Warren diskuton pikën kritike të epidemisë, kur trajektorja fillon të bjerë. Ai thotë se kjo arrihet me shtimin e numrit të njerëzve që marrin ilaçe dhe përdorimin në masë të mjeteve dhe metodave parandaluese. Momenti kur epidemia fillon të bjerë arrihet kur numri i atyre që marrin mjekim e tejkalon numrin e personave që infektohen. Por kjo kërkon fonde të konsiderueshme në një kohë kur ka krizë buxhetore: Ndër hapat e tjera që parashtron raporti është identifikimi i synimeve dhe përgjegjësive: Ai thotë se shpesh kontrolli bëhet çdo dy vjet, për të përkuar me ciklin e miratimit të fondeve. Zoti Warren nënvizon se tashmë është e lehtë të imagjinojmë një brez pa Sidë, siç ka deklaruar Presidenti Barak Obama dhe Sekretarja e Shtetit Hillari Klinton. Por ai shton se është shumë më e vështirë të parashikohet një datë e caktuar kur ky vision mund të bëhet realitet.